**OŠ ŠEĆERANA**

**ŠEĆERANA**

**KRITERIJI  ZA  OCJENJIVANJE VLADANJA UČENIKA**

U skladu s člankom 72. stavka 1. i 5., te članka 73. stavka 1. Zakona o odgoju i obrazovanju u osnovnoj i srednjoj školi (NN/ 87/08),

Učiteljsko vijeće Osnovne škole Šećerana , na prijedlog Školskog tima za utvrđivanje kriterija za ocjenjivanje vladanja učenika, donijelo je

 28. kolovoza 2014. Odluku o elementima i mjerilima za vrjednovanje vladanja učenika.

VLADANJE UČENIKA JE PONAŠANJE UČENIKA NA NASTAVNIM I SVIM DRUGIM OBLICIMA ODGOJNO-OBRAZOVNOG

**PODRUČJA PRAĆENJA:**

1. **ODNOS PREMA RADU**
2. **ODNOS PREMA UČENICIMA**
3. **ODNOS PREMA UČITELJIMA I OSTALIM DJELATNICIMA**
4. **ODNOS PREMA ŠKOLSKOJ IMOVINI TE DRUŠTVENOM I PRIRODNOM OKRUŽJU**

Ocjenu iz vladanja utvrđuje razrednik učenika na osnovi praćenja i ocjenjivanja učenika tijekom polugodišta i nastavne godine.

Razrednik i učitelji procjenjuju ponašanje učenika po sastavnicama svakog pojedinog područja i na kraju daju svoj prijedlog na check listi. Konačan prijedlog ocjene iz vladanja razrednik iznosi Razrednom vijeću koje će razmotriti prijedlog te prema utvrđenim kriterijima potvrditi i/ili predložiti razredniku ocjenu iz vladanja za svakog pojedinog učenika

Ako su prisutna dva kriterija za ˝loše vladanje˝, učenik ne može biti ocijenjen kao uzoran.

Pri ocjenjivanju vladanja učenika razrednik/razrednica dužni su voditi računa o individualnim osobinama učenika/ce, posebno o njihovim karakternim i emocionalnim osobinama, te o njihovim obiteljskim prilikama.

Na satu razrednika razrednik pregledava zabilješke tijekom prošlog tjedna i komentira, upozorava učenika i /ili roditelja.

**Svakako se preporučuje upoznati s kriterijima učenike i njihove roditelje (u pravilu na početku svake nastavne godine).**

|  |  |  |
| --- | --- | --- |
| **UZORNO VLADANJE**  | **DOBRO**  | **LOŠE**  |
| * **redovito pohađa nastavu** i ostale aktivnosti
* **Poštuje pravila timskog rada,** pozitivno reagira na potrebe i zahtjeve koje učitelji postavljaju pred njega.
* **Poštuje pravila kućnog reda** navedena u Pravilniku o kućnom redu
* Prihvaća **odgovornost za svoje postupke, prijateljski je raspoložen i spreman pomoći.**
* Učenik se **ne sukobljava s učenicima, niti verbalno, niti fizički**, tolerantan je, spreman je na suradnju i pomaganje drugima, poštuje različitosti, primjereno i odgovorno se ponaša prilikom korištenja društvenih mreža.
 | * Pohađa nastavu i ostale aktivnosti uz poneki neopravdani izostanak

 * Nije uvijek sprema raditi u timu.
* Postavljena pravila kućnog reda uglavnom poštuje
* Prihvaća odgovornost za svoje postupke, ali ponekad prebacuje krivicu  na druge učenike.
* Učenik se ponekad verbalno sukobljava s učenicima, ponekad nije tolerantan, nije spreman na suradnju i pomaganje drugima, ne poštuje različitosti, prilikom korištenja društvenih mreža uglavnom je odgovoran.
 | * Neredovito pohađa nastavu i neopravdano izostaje s nastave
* Ne poštuje pravila timskog rada.

 * Često krši i ne poštuje dogovorena pravila kućnog reda

 * Ne prihvaća odgovornost za svoje postupke i sklon je okrivljavanju drugih učenika za svoje loše postupke.

 * Učenik se često sukobljava s učenicima verbalno ili fizički, nije tolerantan, izaziva sukobe, ne preuzima posljedice i odgovornost za svoje ponašanje, ne poštuje različitosti, u korištenju društvenih mreža se ponaša se odgovorno i primjereno.
 |

|  |  |  |
| --- | --- | --- |
| **UZORNO VLADANJE** | **DOBRO** | **LOŠE** |
| * Učenik se **kulturno ophodi prema učiteljima i ostalim zaposlenicima škole,** ne koristi neprimjeren izraze i neprihvatljive oblike ponašanja, uvažava autoritet svih učitelja i ostalih zaposlenika.

 * Svojim ponašanjem i postupcima **doprinosi ugledu škole** u svim prigodama (susreti, ekskurzije, izleti, projekti, programi…).

 * **Izrečena pedagoška mjera poticanja.**
 | * Učenik se ponekad ne ophodi kulturno prema učiteljima i ostalim zaposlenicima škole, vrlo rijetko koristi neprimjerene izraze i neprihvatljive oblike ponašanja, uvažava autoritet samo ponekih učitelja i zaposlenika.

 * Uglavnom se pristojno ponaša u svim prigodama.

  * Izrečena pedagoška mjera i 30 dana praćenja prije donošenja odluke o pokretanju OOTPSP. U tom roku učenik je svojim ponašanje ispravio sankcionirano ponašanje.
* Isto tako ako učenik ima dijagnosticiran ADHD, a pogreške su posljedica   impulzivnosti, a učenik je inače pristojan i na poticaj odmah ispravlja pogreške.

  | * Učenik se vrlo često ne ophodi kulturno prema učiteljima i osoblju škole, koristi neprimjeren izraze i neprihvatljive oblike ponašanje, ne uvažava autoritet većine učitelja i zaposlenika

 * Svojim ponašanjem narušava ugled škole u svim prigodama.
* Ima izrečenu mjeru OOTPSP.
 |